de setembre 12, 2009\nAra és quan a les nostres platges de la Costa Daurada s'hi està bé, poca gent, temperatura suportable, l'aigua i l'arena neta... per tant cal aprofitar-ho. Ja sé que el turisme ens porta diners i que és una font de treball per a moltes persones, però el turisme massificat de la nostra zona fa que la gent d'aquí ens veiem, moltes vegades, obligades a deixar d'anar a la platja fins que l'allau desapareix i aleshores podem tornar a gaudir-ne sense aglomeracions.\nPer això he buscat un menjar per deixar preparat i fresquet per quan arribessim al migdia.\nQuan hem marxat el cel estava tapat i semblava que no faria gens de sol, però a primera línia de mar hem tingut un dia de platja magnífic i per dinar hem trobat una sípia amb all-i-oli que ens ha fet recuperar les forces acompanyada d'una amanida de bajoques de primer plat.\n- 1 sípia neta grossa\n- 1 morter d'all-i-oli\nBullim la sípia mitja hora, la treiem de l'aigua calenta i la deixem refredar.\nLa tallem a dauets.\nFem un bon all-i-oli i ho barregem bé.\nSenzill, no us sembla? Doncs, bon profit!\nEtiquetes de comentaris: peix segon plat\nJuanriu 12 de setembre de 2009, a les 19:09\nUna receta de las de siempre sencilla pero muy buena, y el all i oli perfecto, cuantos años hace que no como uno igual que este. Mi madre tambien tenia un mortero del mismo material que el de la foto que pesaba mucho y hacia un all i oli buenisimo tambien,un saludo.\nCuinagenerosa 12 de setembre de 2009, a les 19:23\ndolça, això sembla boníssim, però pel color i la textura de l'allioli en les dues fotos, suposo que l'has barrejat amb una mica del suc de la cocció de la sípia per aclarir la salsa, suavitzar-la i que vagi més bé de barrejar.\nMaryLou 12 de setembre de 2009, a les 20:14\nSenzill però segur que boníssim!!!!!\nELS PEIXOS 12 de setembre de 2009, a les 20:24\nAquesta recepta si que semble facil, oi?\nM´agrada la sipia i m´encanta el all i oli.\nDolita 12 de setembre de 2009, a les 21:14\nun plato estupendo. Me encanta el alioli.\nQué razón tienes con la playa en esta època.\nNieves 12 de setembre de 2009, a les 21:59\nYo nunca he tomado la sepia así cocida con ali oli, pero me parece una idea estupenda para dejar la comida preparada.\nMandragora31 12 de setembre de 2009, a les 23:06\nMe encanta la sepia con all-i-oli y si esta hecho en mortero no te digo ná!! No puede estar mejor!!\nUn besito DolÇa!!\nVanesuky 13 de setembre de 2009, a les 2:21\nOhhhh, deliciòs!!!M'encanta l'all-i-oli!!A mi no em surt però a tu t'ha quedat increible!!\nPetonets mca i bona nit!\nMarta Padenous 13 de setembre de 2009, a les 8:20\nNi que ho juris...Cambrils està preciòs...i la sípia...ideal!Ptnts\nLídia 13 de setembre de 2009, a les 9:02\nmmmm quin all-i-oli t'ha quedat més espesset\nGlòria 13 de setembre de 2009, a les 11:05\nAixò sí que va bé, senzill, ràpid i bo i per assasborir després d'un matí de platja. Recorda la cuina de pescadors, oi?.\nUnknown 13 de setembre de 2009, a les 12:51\nhauries d'explicar com fas l'allioli amb el morter, jo no hohe aconseguit mai!!!\nOLLES I SOMRIURES 13 de setembre de 2009, a les 15:13\nUn clàssic a la cuina que no pot faltar. Per cert, trobo que et queda molt bé l'all-i-oli. Salut!!!\nGemma 13 de setembre de 2009, a les 16:59\nSenzill i ideal per tenir a punt a la nevera, per quan arribes amb gana d'un dia de platja... I com que és tan mariner, és com si encara sentissis l'olor de platja, oi?\nUnknown 13 de setembre de 2009, a les 17:17\nPer què tot está tant bó quant arrives de la platja?, m´ho puc imaginar, segur que no va quedar res de res,jaja. Petons\nMargarida 13 de setembre de 2009, a les 18:20\nJo també tinc la platja ben a prop i encara no he trepitjat la sorra! M'atabala veure-hi tanta gent! Avui he passat pel passeig amb la bici i el mar tenia molt bon color i no hi havia gaire gent. Ja tens raó quan dius que aquesta és la millor època per anar-hi!\nNo m'he menjat mai una sípia freda, és més, pensava que no havia de ser gaire bona, però la teva té una pinta impressionant! I és perfecta si la pots deixar preparada amb antelació!\nLa cuina vermella 13 de setembre de 2009, a les 20:07\nQuè té l'all i oli que combina tan bé amb tans tipus d'aliment? La teva sípia n'és un bon exemple. Vinga doncs a sucar-hi pa. Un petó enorme i que vagi bé la trobada amb els alumnes.\nMªJose-Dit i Fet 14 de setembre de 2009, a les 1:38\nI tan sencilla però ha de ser boníssima!!!! petonets\nMercè 14 de setembre de 2009, a les 8:43\nDolça, doncs sí que és una recepta senzilla! :)\nI encara millor si es pot preparar amb antel·lació per quan tornes de la platgeta! ;)\nMesilda 15 de setembre de 2009, a les 15:35\nBuenisima¡mi marido te dejaba el plato limpio.\nANNAFS 15 de setembre de 2009, a les 16:13\nUna receptamolt senzilla,sí, però també molt bona.\nA mi també m' agrada la plajta a aquesta època, a ple estiu no s' hi pot anar...\npepa cooks 15 de setembre de 2009, a les 22:30\nMuy bueno ese ali oli, este si que es el original, besos, pepa.\nNo tot són postres 16 de setembre de 2009, a les 8:17\njuan el catalan, per a mi el morter és una eina essencial, i amb aquest (que és antic, de la meva àvia) de pedra l'all-i-oli no em falla mai!\nManel, l'all-i-oli el barrejo tal qual però la miqueta de suc que va fent la sípia l'aigualeix una miqueta i li dona aquest aspecte que fa que sembli diferent a les dues fotos.\nMaryLou, recepta d'aquelles de dia que no vols cuinar!\nEls peixos, si agrada la sípia i l'all-i-oli. aquesta recepta triomfa, segur!\nDolita, sort que vam aprofitar el cap de setmana passat per fer platja... ja que ara s'ha girat fresqueta i no sé si aquest vinent el temps ens deixarà gaudir de les nostres preuades platges de la Costa Daurada!\nNieves, es un plato que para dejarlo preparado es perfecto.\nMandragora30, l'all-i-oli sempre amb el morter, d'altra manera és maionesa amb all!\nVanesuky, ganxeta a l'exili, encara t'hauré de fer un curset d'all-i-oli!! És posar-s'hi, sense presses i segur que surt!\nMarta, tens raó que Cambrils ara està maquíssim, com tots els pobles de la nostra costa!\nManresa, amb morter normalment queda així, alguna vegada també se'm nega, però aleshores no li faig foto jejej.\nGlòria, té gust de platja, o almenys jo vaig l'associació perquè és un dels plats que puc deixar fet i sempre que el faig hi ha hagut platja- A l'hivern alguna vegada el faig com a Tapa per algun vermut o pica-pica.\nMaria, això que em demanes serà la meva propera entrada.\nOlles, ganxeta, un clàssic i tant senzill que pensava que no calia penjar-lo!\nGemma, quan arribes de l a platja et venen de gust plats fresquets com aquest.\nElvira, el mar relaxa i desperta la gana!!!!\nMargarida, freda d'aquesta manera si que està bona la sípia, prova-la quan vulguis!\nParella vermella, vam sucar-hi pa, amb l'all-i-oli i em va ajudar per agafar forces per retrobar-me amb els alumnes!!!!\nMªJose-Dit i Fet, senzilleta, senzilleta, senzilleta, però bona, bona, bona!\nMercè, per quan tornes de la platja, de la muntanya... o d'una jornada de compres, per quan vulguis!\nMesilda, pues imaginate como lo dejo el mio, jejej!!!\nAnnafs, em fa gràcia perque tots diem el mateix, tenim les platges al costat de casa i no les podem disfrutar durant la temporada d'estiu. Coses del turisme, què hi farem!\nAna Powell 18 de setembre de 2009, a les 14:36\nUna salsa muy rica, me encanta x\nMarisabel 19 de setembre de 2009, a les 19:33\nDe sencill res de res..... aquest allioli es veu d'escandol.\nEs all i oli? vull dir nomes aquests dos ingredients?, A mi no mha sortit mai, explica com ho fas i el temps que et costa


Holiday Home Hirtshals with a Fireplace 05 Hirtshals Dinamarca - Ofertes d'hotels amb els MILLORS DESCOMPTES EN LÍNIA\nDescompte a Holiday Home Hirtshals with a Fireplace 05\nMés informació sobre Holiday Home Hirtshals with a Fireplace 05\nSituat en el cor de Hovedvejen, Holiday Home Hirtshals with a Fireplace 05 és un lloc ideal des d'on descobrir Hirtshals. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nAprofiti's de la riquesa de serveis i avantatges d'aquest hotel de Hirtshals. A l'hotel s'hi pot gaudir d'unes comoditats de primera classe com Wi-Fi gratuït en totes les habitacions, s'admeten animals de companyia.\nTotes les instal.lacions per als clients, ofereixen comoditats destinades a assegurar tot el comfort possible. A més, l'oci que l'hotel ofereix assegurarà que tengui molt a fer durant el dia. Holiday Home Hirtshals with a Fireplace 05 és una elecció inteligents per a viatgers a Hirtshals, i ofereix una estada relaxant i sense molèsties.


Barcelona Top 10: Pentinats\nGlobal icon-chevron-right Espanya icon-chevron-right Barcelona icon-chevron-right Barcelona Top 10: Pentinats\nBarbuts, rastes, rosses falses, perruquins... seleccionem 10 pentinats que circulen per la ciutat!\nPer Ada Castells Data de publicació: dimecres 21 maig 2014\nPoca cosa hi ha més personal que els cabells. Se'n tingui molt o no, cadascú se'ls ordena, pentina o tenyeix com bonament pot o en funció del que dicti la moda del moment. Aquí teniu 10 pentinats que podreu trobar per Barcelona, jungla de perruqueries i pentinats de tot tipus.\nProliferen sobretot pels barris de Gràcia i el Raval reformat i les llueixen ambdós sexes, complementades amb roba orgànica, menjar macrobiòtic i bicicleta sense publicitat. El porret és optatiu. S’hi poden afegir extensions de colors. L’artista Karol Bergeret n’és la reina.\nDiuen els entesos que dura de tres a cinc mesos, depenent de l’estil de vida de la clienta. És a dir, que si no et dutxes deu durar més, però no creiem que l’objectiu sigui fer-se passar per una japonesa llardosa sinó per una model de Tòquio ben llampant i exponent de la delicadesa.\nÉs una pasta que sol deixar el cabell vermellós a totes aquelles dones entrades en els quaranta que encara es resisteixen a caure en mans de la dictadura del tint químic i agressiu. L’avantatge que té és que marxa amb unes quantes rentades. Deixa les piques dels lavabos casolans fastigoses.\nÉs el següent pas després de la henna i és el que provoca un fenomen paranormal: la població femenina morena de més de 50 anys d’aquest país es torna rossa per art de màgia. No és una defensa de la raça ària. Un color claret camufla més bé els cabells blancs.\nL’última etapa d’aquest món del tint està protagonitzada per aquests tons lilosos i blavencs que fan que algunes de les iaies del país competeixin en agosarament amb els més moderns del Sónar. Arriba un punt en què els extrems es toquen i aquest n’és un bon exemple.\nEl millor lloc per agafar idees de pentinats de Barcelona és el museu que té muntat Raffel Pagès a partir de la seva col·lecció d’objectes relacionats amb aquest ofici. És a la rambla de Catalunya, 99, i aplega quatre mil peces. Hi ha curiositats, com un postís de la princesa Grace Kelly.\nTant se val llarg o curt, arrissat o llis, natural o tenyit, el cas és que el pentinat et costi un ull de la cara i això es noti. Els més coneguts d’aquesta gamma són Llongueras i Iranzo. Hi ha qui hi va cada setmana i hi ha qui es reserva només per al dia del seu propi casori.\nQui ho havia de dir, però han tornat a estar de moda. Ara veurem com tots aquests joves amb barba que han poblat les ciutats passen l’estiu calorós de Barcelona. Per ara s’han pogut estalviar molts mesos d’afaitat, però tanta exhibició testosterònica suportarà les temperatures de l’agost?\nÉs un clàssic del camuflatge de la calvície que ha estat altament ridiculitzat per còmics amb poca imaginació. Ves que han de fer els calbs que encara no han descobert que el cap pelat pot arribar a ser infinitament més sexi que una cabellera amb falses pretensions!\nAquest hivern hem detectat al metro alguns joves autòctons aïllats que han provat de posar-la de moda, però curiosament la tendència no ha acabat de reeixir, tot i l’augment generalitzat d’autoestima que s’està detectant darrerament entre els catalans. Tampoc no ens passéssim.


Portes enrotllables per naus comercials - COLLBAIX\nBy Administrador gener 18, 2018 Notícies No Comments\nVolem començar aquest 2018 ensenyant-vos un important projecte que hem realitzat recentment. COLLBAIX ha instal·lat 20 unitats de portes enrotllables del Model MASTER THERMIC en el nou concessionari oficial Mercedes Benz a Vic.\nAquesta instal·lació, de 8.000m2, s’ha efectuat amb portes de gran dimensió, algunes d’elles de fins a 5 metros i mig d’altura. Totes elles han estat equipades amb motors laterals i bandes de seguretat Stop&Go per a garantir el millor funcionament i seguretat en les instal·lacions.\nEl color triat per a totes les portes ha estat un RAL 7016 gris antracita. A COLLBAIX som especialistes en portes enrotllables per naus comercials. Un exemple d’això, és aquesta obra que ens satisfà enormement, ja que demostra una vegada més com marques importants ja confien els seus grans projectes a COLLBAIX.\nLa Delegació Comercial de París de Portalp ens visita\nCollbaix Canàries, finalista en els Seatrade Awards a Londres\nCOLLBAIX equipa amb URBAN els accessos de l’HOTEL RIU a Las Palmas


Indrets d’interès – La casa de Pineta\nEl Parc Nacional d’Ordesa i Mont Perdut es troba integrat a la xarxa de Parcs Nacionals espanyols. Tanmateix, forma part de la Reserva de la Biosfera Ordesa-Viñamala i conjuntament amb les glaceres de la vesant francesa, ha estat declarat patrimoni mundial per la Unesco. La seva zona d’influència compren els termes municipals de Torla, Broto, Fanlo, Tella-Sin, Puértolas i Bielsa.\nAínsa, Patrimoni de la Humanitat, Conjunt històric\nPassejant pels vells carrers de la vila, declarada Conjunt Històric-Artístic al 1965, gaudirem del caliu de la seva gent i de la bellesa d’un entorn amb un clar sabor medieval.\nEls seus vells carrers, el seu castell (s. XI – XVII), la muralla i les portes, la plaça Major, l’església de Santa Maria (s. XII), declarada Monument Nacional, o les façanes de casa Arnal (s. XVI) i casa Bielsa (s. XVI-XVII), són un resum de la idiosincràsia d’una vila amb forta personalitat i amb un patrimoni cultural fascinant.\nA la zona alta del Sobrarbe, al bell mig dels Pirineus, ens trobem amb aquestes valls de bellesa incomparable davant d’una de les entrades naturals del Parc Nacional d’Ordesa i Monte Perdido, al qual es pot accedir fàcilment des de qualsevol dels municipis que componen aquestes valls pirinenques.\nLa Bal de Chistau (Vall de Chistau) s’estén per la conca del riu Cinqueta (afluent del riu Cinca), entre alts cims de més de 3.000 m. Contornejat pel Bachimala, Punta Suelza, Cotiella i Posets, ofereix una gran varietat de paisatges. Prats, boscos i penya-segats ocupen aquest territori ple de peculiaritats. Els seus pobles han conservat en bon estat l’arquitectura pirenaica de muntanya que tant els caracteritza: estrets i costeruts carrers, cases de pedra, teulades de pissarra, portes de fusta que donen a patis empedrats, torres. La seva gent, comparteixen avui dia la ramaderia tradicional amb el turisme rural i de muntanya.\nPiau Engaly (França) a 30,5 Km.\nEsquí de fons Fondo del Valle a 12 Km.


Podem qüestiona que Willy Toledo reparteixi "estatuts de neteja de sang ideològica"\nEl portaveu del partit respon a les crítiques de Joaquín Sabina afirmant que "la seva cultura artística no està a l'altura del seu comportament polític"\nWilly Toledo: "Marxo a viure a l'Havana al maig" EFE\nMadridEl portaveu de Podem, Juan Carlos Monedero, ha criticat aquest divendres les declaracions de l'actor Willy Toledo desmarcant-se de la formació i ha qüestionat la seva legitimitat per "repartir estatuts de neteja de sang ideològica". També ha replicat al cantant Joaquín Sabina, instant-lo a fer "el que sap" en lloc de posar en dubte la seva política. L'actor va publicar una sèrie de comentaris a les xarxes socials en què titllava la formació de "buida de contingut i ideologia" i se'n desmarcava pel "nul poder i efectivitat" de les agrupacions territorials, més conegudes com a cercles, i pel "cinisme" dels seus líders.\nEn declaracions a Cuatro, Monedero ha declarat que "hi ha gent que té uns mapes", i creu que el de Willy Toledo i el d'altres formacions polítiques "estan envellits", mentre que ells estan "cartografiant el territori de manera diferent". Així mateix, ha lamentat la decisió de l'actor de fer públiques aquest tipus de crítiques. No obstant això, Monedero opina que "hi ha moltes baralles" en què coincideix amb l'actor i altres en què és "evident" que no. De fet, ha remarcat que en la "lluita contra la casta" sí que seran a la mateixa "trinxera".\nPel que fa a les paraules del cantautor Joaquín Sabina aconsellant Podem que "recicli una mica i s'adapti al segle XXI" perquè el seu discurs és "massa marxista", Monedero ha contestat que "cada un ha de fer el que sap": "Sabina ens fa volar amb les seves cançons, però la seva cultura artística no està a l'altura del seu comportament polític", ha afegit.


Dotze ficcions sobre el futur d'Europa: la veritat també s'inventa – IDEES\nQuan pensem en el futur d’Europa —quan ens preguntem sobre el futur d’Europa—, és imprescindible analitzar a fons les condicions inicials, és a dir, radiografiar el nostre present des de tots els mitjans i veus possibles. Parlant d’Àfrica, Ryszard Kapuściński deia que “el continent és massa gran per descriure’l. És un veritable oceà, un planeta a part, un cosmos variat i riquíssim. Només amb la més gran de les simplificacions, per una mera qüestió de conveniència, en diem Àfrica. De fet, excepte com a denominació geogràfica, Àfrica no existeix”. Encara que les dimensions d’Europa siguin molt menors i les comparacions sempre són de mal fer, gairebé podríem dir el mateix d’Europa: que no existeix, que és una entelèquia. Si volem afirmar el contrari, o, més aviat, si volem carregar-nos de raons per poder afirmar el contrari, si volem poder dir amb autoritat que sí que existeix, només ho podrem fer a partir de la constatació de la seva manca d’unitat i cohesió, de recomptar-ne els mil brots i expressions que parteixen d’una sèrie d’arrels comunes, de celebrar-ne la multiplicitat i l’eclecticisme, la munió de llengües, pobles, impureses, mutacions, desfetes, camps de cultiu i atzucacs.\nAgnès Bénassy-Quéré\t, Beatrice Weder di Mauro\t, Clemens Fuest\t, Emmanuel Farhi\t, Hélène Rey\t, Henrik Enderlein\t, Isabel Schnabel\t, Jean Pisani-Ferry\t, Jeromin Zettelmeyer\t, Marcel Fratzscher\t, Markus K. Brunnermeier\t, Nicolas Véron\t, Philippe Martin\t, Pierre-Olivier Gourinchas


(DOGV núm. 6056 de 14.07.2009) Ref. Base de dades 008236/2009\nORDE conjunta 1/2011, de 25 de novembre, de la Conselleria de Sanitat, la Conselleria d'Infraestructures, Territori i Medi Ambient i la Conselleria d'Agricultura, Pesca, Alimentació i Aigua, per la qual es regula la Comissió de Salut i Medi Ambient de la Comunitat Valenciana. [2012/336]\nTemàtics: risc natural, prevenció de riscos, risc sanitari, vigilància del medi ambient, control sanitari, epidemiologia, epidèmia, salut pública , Entitat Valenciana per a la Acció en Salut Pública, monografies, Comissió de Salut i Medi Ambient de la Comunitat Valenciana\nLa interacció entre el medi ambient i la salut constituïx, hui en dia, un dels principals reptes que afronten les administracions públiques implicades en la definició i gestió de les polítiques de salut pública.\nEn resulten ser una bona mostra les diverses iniciatives que les institucions de la Unió Europea han impulsat en este camp durant els últims anys. Dos documents destaquen en este sentit: l'Estratègia europea de medi ambient i salut, també coneguda com a Iniciativa SCALE, aprovada per mitjà de la Comunicació de la Comissió al Consell, al Parlament Europeu i al Comité Econòmic i Social Europeu d'11 de juny de 2003, i el Pla d'acció europeu de medi ambient i salut (2004-2010) contingut en la Comunicació de la Comissió al Consell, al Parlament Europeu i al Comité Econòmic i Social Europeu de 9 de juny de 2004.\nAmbdós documents testimonien els eixos entorn dels quals s'han de pilotar, en els territoris dels estats membres de la Unió Europea, les polítiques públiques en sanitat ambiental: una política basada en la ciència, orientada a la infància, destinada a fomentar la conscienciació, que utilitze els instruments jurídics a la seua disposició i duga a terme una avaluació constant de l'eficàcia de les decisions.\nÉs en l'espai en què es produïx la intersecció d'estos eixos on ha de situar-se una política pública eficient i avançada en la matèria. Un espai, en definitiva, que es configure com el marc en què les relacions entre medi ambient i salut siguen més fàcilment comprensibles, i la disposició de la informació necessària per a la presa de decisió encertada en la matèria estiga plenament garantida. La disposició de sistemes de vigilància que obtinguen i tracten esta informació i aporten informació bàsica per a prendre decisions sanitàries esdevé així prioritària en l'agenda política del Consell.\nEste decret és conseqüència del tractament dispensat a la sanitat ambiental per la Llei 4/2005, de 17 de juny, de la Generalitat, de Salut Pública de la Comunitat Valenciana, amb la inclusió del la sanitat ambiental en la Cartera de Servicis de Salut Pública i l'adscripció de les funcions en la matèria a les unitats integrants de la conselleria competent en matèria de sanitat. D'una altra banda, la Cartera de Servicis de Salut Pública, definida amb caràcter comú per al Sistema Nacional de Salut, està regulada pel Reial Decret 1030/2006, de 15 de setembre, i inclou la protecció i promoció de la sanitat ambiental a través de programes d'intervenció intersectorials per a disminuir o evitar els riscos per a la salut derivats de diferents àmbits materials.\nLa norma s'articula a través de dos capítols. El primer capítol conté les disposicions generals que conformen l'estructura bàsica del sistema de vigilància sanitària de riscos ambientals. Esta estructura es caracteritza per l'amplitud, amplitud, d'altra banda, exigida per la pròpia concepció de les disciplines ambientals com a manifestació teòrica i jurídica de la gestió dels diversos elements que conformen el medi físic i de la seua interacció amb l'acció humana, en la mesura que se'n puguen generar efectes perjudicials i notoris sobre la salut humana.\nEl caràcter multidisciplinari de la matèria motiva el tractament singular que la norma proporciona als anomenats organismes col·laboradors, definits amb la major amplitud possible, com totes les institucions que exercisquen funcions en algun dels camps inclosos en l'àmbit d'aplicació de la norma. Per la seua banda, la creació de la Comissió de Salut i Medi Ambient de la Comunitat Valenciana, concebuda com una comissió interdepartamental en el si de l'estructura orgànica de la Generalitat, reforça eixe caràcter multidisciplinari i al mateix temps participatiu amb la incorporació prevista de la representació de les entitats locals.\nEl capítol II d'esta norma conté els elements del sistema de vigilància sanitària de riscos ambientals. Com a tals s'identifiquen el Sistema d'Informació Geogràfic Sanitari Ambiental, el sistema d'indicadors de salut ambiental i el Pla Valencià de Salut i Medi Ambient. Les utilitats derivades de la posada en funcionament d'estos tres elements actuaran a manera de ferramentes eficaces en el coneixement i la presa de decisions per als actors encarregats de la definició i implementació de les polítiques públiques en sanitat ambiental.\nPer tot això, fent ús de les competències que té la Generalitat en matèria de sanitat d'acord amb el que disposa l'article 54 de l'Estatut d'Autonomia, d'acord amb el que establixen els articles 18.f) i article 43 de la Llei del Consell, a proposta del conseller de Sanitat, conforme amb el Consell Jurídic Consultiu de la Comunitat Valenciana i amb la deliberació prèvia del Consell, en la reunió del dia 10 de juliol de 2009,\n1. Este decret té com a objecte la creació d'un sistema de vigilància sanitària capaç d'identificar els principals riscos ambientals que poden ocasionar problemes de salut a la població, que aporte la informació adequada per a la presa de decisions sanitàries i optimitze la capacitat de resposta sanitària davant dels problemes de salut que puguen ser causats pels riscos esmentats.\n2. Pel que fa a este decret, es definix com a sistema de vigilància sanitària de riscos ambientals el conjunt de normes, procediments, sistemes, protocols, instruments i recursos que permeten una avaluació continuada de l'exposició potencial de la població als riscos ambientals i possibilite l'adopció de les mesures sanitàries per a fer-los desaparéixer o minimitzar-los.\nArticle 2. Finalitat i funcions del sistema\n1. La finalitat del sistema de vigilància sanitària de riscos ambientals és reduir els efectes adversos que les exposicions ambientals poden produir en la salut humana, per mitjà de l'aplicació de les mesures sanitàries oportunes i el seguiment del seu efecte.\n2. Amb este fi, el sistema de vigilància sanitària de riscos ambientals fa les funcions següents:\na) Identifica les prioritats en l'àmbit de la vigilància sanitària dels riscos ambientals, segons tant la gravetat de les conseqüències possibles per a la salut com la intensitat i freqüència de les exposicions ambientals, considerant la infància i altres col·lectius particularment vulnerables als agents ambientals.\nb) Gestiona la vigilància i el control de les exposicions ambientals, per mitjà de la monitorització de l'exposició humana directa als riscos ambientals, a través de l'aplicació de biomarcadors d'exposició i la monitorització dels riscos ambientals, utilitzant el mesurament indirecte de l'exposició.\nc) Potencia el desenvolupament dels sistemes d'informació necessaris per a poder relacionar medi ambient i salut.\nd) Identifica els indicadors de possibles riscos ambientals emergents, implantant nous sistemes d'informació que siguen necessaris per a la vigilància sanitària.\ne) Facilita la vigilància epidemiològica de les malalties produïdes, agreujades o potenciades per l'exposició als riscos ambientals.\nf) Impulsa el desenvolupament de sistemes de comunicació eficaç ad\nreçats a la població per a fer-hi arribar els programes de prevenció de malalties lligades al medi ambient.\ng) Avaluarà l'efectivitat dels programes de vigilància i control ambientals desenrotllats en l'àmbit sanitari i dels programes de prevenció de les malalties lligades al medi ambient.\nLa vigilància sanitària dels riscos ambientals es fa sobre tots els successos naturals o activitats amb incidència ambiental susceptibles d'afectar la salut pública. En particular, i de manera no exclusiva, esta vigilància sanitària es du a terme en els àmbits següents: qualitat de l'aire, inclosos els ambients interiors, contaminació acústica, qualitat sanitària de les aigües de bany, de l'aigua destinada al consum humà i de la reutilització de les aigües residuals depurades, residus i sòls contaminats, clima en relació amb la salut humana, productes químics i prevenció d'accidents greus en què intervinguen substàncies perilloses, radiacions ionitzants i no ionitzants, i plans i programes subjectes a avaluació ambiental que versen sobre l'ordenació del territori urbà i rural o l'ús del sòl.\n1. El sistema de vigilància sanitària de riscos ambientals s'integra en la Xarxa Valenciana de Vigilància en Salut Pública, dependent de la conselleria competent en matèria de sanitat, i la direcció en correspon a l'Entitat Valenciana per a l'Acció en Salut Pública (EVASP).\n2. Pel que fa a este decret, són òrgans col·laboradors del sistema de vigilància sanitària de riscos ambientals de la Comunitat Valenciana els ens locals i òrgans de la Generalitat que tenen competències sobre alguna de les matèries indicades en l'article 3 d'este decret.\n3. Els òrgans de l'administració General de l'Estat, els organismes públics que hi estan adscrits i tenen competències en les matèries esmentades o els de les comunitats autònomes, poden rebre esta consideració per mitjà de la subscripció d'un conveni de col·laboració amb l'EVASP. Este conveni, que s'ha d'ajustar al que disposa el títol I de la Llei de Règim Jurídic de les Administracions Públiques i del Procediment Administratiu Comú, ha de contindre els elements necessaris per a establir, de manera fiable, els procediments d'obtenció i transmissió d'informació requerits per al funcionament bo del sistema de vigilància.\n4. Les universitats, associacions professionals o científiques i centres públics o privats d'investigació que disposen, per a l'acció investigadora, d'informació susceptible de ser considerada rellevant per a les funcions encomanades al sistema de vigilància sanitària de riscos ambientals, poden formalitzar convenis de col·laboració amb l'EVASP, en els quals s'han de fixar les condicions de transmissió d'informació i d'aplicació dels protocols de treball adoptats per l'EVASP.\n5. Els òrgans col·laboradors queden obligats a subministrar a l'EVASP, en temps real quan siga possible, la informació de què disposen en les seues bases de dades, després d'haver-la processada correctament i d'acord amb els protocols de treball que s'elaboren. Estos protocols han de garantir, en tots els casos, l'accés de l'EVASP a les bases de dades que s'han esmentat.\nArticle 5. Funcions de l'EVASP\n1. Corresponen a l'EVASP les funcions següents en la vigilància sanitària dels riscos ambientals:\na) Dissenyar, implantar i desplegar el sistema de vigilància sanitària capaç de proporcionar la informació adequada per a facilitar la prevenció i el control dels riscos ambientals i dels efectes adversos per a la salut d'estos riscos.\nb) Garantir el compliment de les normes bàsiques de la vigilància de la salut pública incloses en este decret i en la normativa de referència.\nc) Planificar, coordinar, dirigir i avaluar les actuacions d'investigació, anàlisi, vigilància i inspecció en relació amb el control sanitari del medi ambient en que es desenvolupa la vida humana, sense perjuí de les competències pròpies d'altres administracions i organismes públics.\nd) Coordinar la vigilància epidemiològica dels efectes i danys per a la salut produïts pels riscos ambientals.\ne) Informar de les situacions de risc per a la salut pública i de les mesures sanitàries més adequades contra el risc, tant als organismes responsables del control oficial dels riscos ambientals com a la població.\nf) Coordinar-se amb òrgans responsables de la salut pública a Espanya, a través de la Comissió de Salut Pública del Consell lnterterritorial del Sistema Nacional de Salut.\ng) Comunicar urgentment les situacions que puguen comportar un risc per a la salut fora de l'àmbit territorial de la Comunitat Valenciana, al Ministerio de Sanidad y Política Social i l'òrgan competent de la comunitat autònoma afectada.\nh) Elaborar els protocols de treball que han de regir la transmissió de la informació aportada per les diferents bases de dades que s'integren per a això en el sistema de vigilància sanitària de riscos ambientals.\n2. Per a fer estes funcions i sota la dependència del director executiu de l'EVASP i de les unitats administratives disposades en els Estatuts, s'atribuïx a la unitat administrativa competent en l'EVASP en matèria de sanitat ambiental la gestió de la vigilància sanitària dels riscos ambientals. En fer estes funcions, esta unitat ha d'actuar coordinadament amb la unitat administrativa competent en l'EVASP en matèria d'epidemiologia, per a fer la vigilància epidemiològica de les malalties i altres efectes per a la salut produïts per l'exposició als riscos ambientals.\n3. En els departaments de salut, correspon a les direccions departamentals de l'EVASP la implantació, el desplegament i l'actualització de la vigilància sanitària de riscos ambientals, i també l'avaluació dels riscos ambientals i de l'impacte que tenen en la salut pública.\n4. Les unitats de sanitat ambiental i els tècnics de control oficial de sanitat ambiental, adscrits als centres de salut pública, són els recursos tècnics encarregats de la gestió de la vigilància sanitària dels riscos ambientals en el seu àmbit territorial.\nArticle 6. Funcions dels òrgans de col·laboració\nEls òrgans de col·laboració autonòmics i locals, i també els òrgans centrals o territorials de l'administració General de l'Estat o els organismes públics que hi pertanyen, en depenen o hi estan adscrits, que hagen subscrit el conveni que indica l'article 4 d'este decret, han de fer les funcions següents:\n1. Subministrar a l'EVASP la informació rellevant de naturalesa sanitària ambiental de què disposen, una vegada processada i validada esta informació, amb la periodicitat i les característiques que es disposen en els protocols de treball.\n2. Comunicar immediatament a l'EVASP si hi ha concentracions o valors superiors als nivells d'intervenció sanitària aprovats i publicats d'acord amb els protocols d'intervenció sanitària adoptats per l'EVASP.\n3. Garantir a l'EVASP l'accés ple a les bases de dades que continguen la informació dita, habilitant els mecanismes i sistemes d'informació que calguen.\n4. Possibilitar la incorporació de la informació dita al Sistema d'Informació Geogràfic Sanitari Ambiental que elabore l'EVASP.\n5. Col·laborar, a requeriment de l'EVASP, en l'adopció de les mesures que acorde en l'exercici de les funcions de vigilància sanitària de riscos ambientals.\nArticle 7. Comissió de Salut i Medi Ambient de la Comunitat Valenciana\n1. Es crea la Comissió de Salut i Medi Ambient de la Comunitat Valenciana, com a òrgan paritari per a la coordinació de les actuacions conjuntes de salut humana i medi ambient, constituïda per les conselleries amb competències en medi ambient i sanitat. Correspon a esta última la presidència de la comissió. S'ha d'incorporar a esta comissió un representant de les entitats locals designat per la Federació Valenciana de Municipis i Províncies.\n2. Són funcions de la Comissió de Salut i Medi Ambient de la Comunitat Valenciana:\na) Elaborar el Pla Valencià de Salut i Medi Ambient, que ha d'aprovar el Consell.\nb) Vetlar pel compliment d'este pla i coordinar-ne l'execució\nc) Proposar l'adopció de les mesures reglamentàries necessàries per a garantir que es du a terme.\n3. Mitjançant una orde conjunta de les conselleries competents en sanitat i medi ambient, es desplegaran els objectius, els fins, l'estructura, el funcionament i la composició d'esta comissió. Les convocatòries de la comissió poden incloure, quan ho justifiquen les matèries que s'hagen de tractar, la invitació a participar-hi de representants d'altres departaments de l'administració de la Generalitat o d'altres administracions o organismes, els quals hi poden assistir amb veu però sense vot.\n4. En el que no prevegen este decret i l'orde de desplegament esmentada, el funcionament de la Comissió de Salut i Medi Ambient de la Comunitat Valenciana es regula pel que preveu el capítol II del títol II de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.\nElements i funcionament del sistema de vigilància sanitària\nde riscos ambientals\nArticle 8. Elements\nEls elements del sistema de vigilància sanitària de riscos ambientals són els següents:\na) El Sistema d'Informació Geogràfic Sanitari Ambiental.\nb) El sistema d'indicadors de salut ambiental.\nc) El Pla Valencià de Salut i Medi Ambient.\nd) Els protocols de treball.\nArticle 9. El Sistema d'Informació Geogràfic Sanitari Ambiental\n1. El Sistema d'Informació Geogràfic Sanitari Ambiental, la gestió del qual correspon a l'EVASP, es configura com una base de dades que conté una imatge cartogràfica digitalitzada de tot el territori de la Comunitat Valenciana, composta per ortoimatges aèries i dades georefenciades dels elements contaminants del medi ambient que tenen incidència sanitària, interconnectades amb les dades de caràcter sanitari de naturalesa epidemiològica, toxicològica i de morbiditat que hi ha.\n2. El Sistema d'Informació Geogràfic Sanitari Ambiental es compon de la informació georeferenciada procedent dels programes de vigilància i control dels riscos ambientals desplegats per la Conselleria de Sanitat, els programes de vigilància i control de la qualitat ambiental que puguen ser rellevants per a la salut humana gestionats per altres òrgans de la Generalitat o per les entitats locals, i també la informació rellevant per a la vigilància sanitària procedent de les activitats que en matèria de medi ambient i clima faça l'administració General de l'Estat a la Comunitat Valenciana, després de la subscripció del conveni de col·laboració previst en l'article 4 d'este decret.\n3. El Sistema d'Informació Geogràfic Sanitari Ambiental es construïx i manté actualitzat a través de la informació que hi aporten els òrgans col·laboradors i la conselleria competent en matèria de sanitat, segons que disposen este decret i els protocols de treball que s'adopten en aplicar-lo.\n4. Esta informació és la que contenen les bases de dades següents:\na) La Xarxa Valenciana de Vigilància i Control de la Contaminació Atmosfèrica.\nb) Les dades de la qualitat sanitària de l'aigua de consum humà, incloses tant la informació incorporada a les bases de dades del Sistema d'Informació Nacional d'Aigua de Consum, de la Comunitat Valenciana, com la informació de què disposen les administracions competents no incorporada al sistema que s'ha dit.\nc) Les dades de la qualitat sanitària de les aigües de bany i del Registre de Piscines d'Ús Col·lectiu i Parcs Aquàtics de la Comunitat Valenciana.\nd) La xarxa de radiació ultraviolada.\ne) Les dades de contaminació aerobiològica.\nf) Les prediccions climatològiques que puguen comportar algun risc per a la salut.\ng) L'inventari de sòls contaminats de la Comunitat Valenciana.\nh) Les instal·lacions d'emmagatzematge, valoració i eliminació de residus, amb l'especificació, almenys, de la capacitat i el grau de perillositat. Activitats de gestió de residus perillosos.\ni) La informació que contenen les notificacions dels titulars d'instal·lacions a les quals s'aplica la normativa sobre riscos inherents a accidents greus en què intervinguen substàncies perilloses, fetes d'acord amb el que disposa l'article 6 del Reial Decret 1254/1999, de 16 de juliol, o la normativa que el substituïsca.\nj) La informació que contenen la secció I i la secció II del Registre d'Instal·lacions de la Comunitat Valenciana, tal com és definida en la secció 1ª del capítol I del títol I del Decret 127/2006, de 15 de setembre, del Consell, que desplega la Llei 2/2006, de 5 de maig, de la Generalitat, de Prevenció de la Contaminació i Qualitat Ambiental.\nk) L'Inventari d'Emissions de la Comunitat Valenciana.\nl) Els mapes estratègics de soroll, mapes de soroll i mapes acústics, inclosos o no inclosos en el Sistema Bàsic d'Informació sobre Contaminació Acústica, creat mitjançant el Reial Decret 1513/2005, de 16 de desembre, que desplega la Llei 37/2003, de 17 de novembre, del Soroll, pel que fa a l'avaluació i la gestió del soroll ambiental.\nm) El Registre Oficial d'Establiments de Servicis Biocides de la Comunitat Valenciana.\nn) El Registre Oficial d'Establiments de Servicis Plaguicides Fitosanitaris de la Comunitat Valenciana.\no) El Registre d'Instal·lacions de Risc, regulat pel Decret 173/2000, de 5 de desembre, del Consell, que establix les condicions higienicosanitàries que han de tindre els equips de transferència de massa d'aigua en corrent d'aire amb producció d'aerosols, per a la prevenció de la legionel·losi.\np) Les dades del Registre d'Establiments Industrials de les tres províncies de la Comunitat Valenciana que puguen ser rellevants per a la salut pública.\nq) Altres instal·lacions o fonts d'energia que puguen representar un risc per a la salut pública.\n5. L'enviament de la informació que contenen estes bases de dades s'ha de produir en temps real, preferentment per mitjà de l'accés a les bases de dades respectives, una vegada processades i validades les dades incorporades, en els casos en què resulte possible. En els altres casos en què les bases de dades no arrepleguen informació contínua per mitjà de la incorporació instantània de dades de captadors, analítiques o controls oficials, l'enviament d'informació ha de ser, almenys, anual, llevat que per l'autoritat sanitària, o l'administració mateixa que tinga la informació, considere l'existència possible d'un risc imminent per a la salut, i en este cas s'ha d'enviar de manera immediata.\nArticle 10. El sistema d'indicadors de salut ambiental\nL'EVASP ha d'elaborar un sistema d'indicadors de salut ambiental que permeta monitoritzar la incidència de diversos elements ambientals en la salut dels ciutadans.\nEste sistema d'indicadors l'ha d'elaborar, d'acord amb les orientacions establides en les estratègies comunitàries del Sistema d'Informació Europeu de Salut Ambiental (ENHIS) i nacionals sobre salut i medi ambient, la Comissió de Salut i Medi Ambient de la Comunitat Valenciana, ha de formar part del Pla Valencià de Salut i Medi Ambient i l'ha d'aprovar el conseller competent en matèria de sanitat o l'òrgan que hi delegue.\nArticle 11. El Pla Valencià de Salut i Medi Ambient\nLa Comissió de Salut i Medi Ambient de la Comunitat Valenciana ha d'elaborar, en el termini d'un any des de l'aprovació d'este decret, el Pla Valencià de Salut i Medi Ambient, que ha d'aprovar el Consell.\nEl Pla Valencià de Salut i Medi Ambient, en concordança amb el II Pla de Salut de la Comunitat Valenciana 2005-2009 i els successius, ha de definir les actuacions que s'han de fer per a evitar o minimitzar els riscos per a la salut de les persones que siguen deguts a factors d'exposició ambiental.\nArticle 12. Els protocols de treball\n1. Quan es derive del funcionament del sistema de vigilància la necessitat una intervenció sanitària per la constatació de riscos sanitaris per contingències d'origen ambiental, s'ha d'actuar d'acord amb el que establix la normativa sanitària i a l'empara dels protocols que aprove l'EVASP per a això.\n2. En els protocols de treball s'han de definir els nivells d'intervenció sanitària. Estos nivells han de ser els disposats en la normativa sanitària o, si no n'hi ha, els elaborats per organismes científics prestigiosos, tant nacionals com internacionals, i adoptats per l'EVASP mitjançant un acord del president, a proposta del director executiu.\n3. L'EVASP ha de garantir la publicitat adequada dels protocols de treball. Per a això, i al marge d'altres mesures que es poden adoptar, han d'estar sempre exposats en la seua pàgina web.\nPrimera. Modificació del Decret 16/1997, de 28 de gener, del Consell, pel qual es va crear la Xarxa Valenciana de Vigilància en Salut Pública\nEs modifica l'article 9 del Decret 16/1997, de 28 de gener, del Consell, pel qual es va crear la Xarxa Valenciana de Vigilància en Salut Pública, que incorpora el nou apartat h) següent, i queda modificat correlativament l'apartat h) actual com a nou apartat i):\n"h) El sistema de vigilància sanitària de riscos ambientals, definit com el conjunt de normes, procediments, sistemes, protocols, instruments i recursos que permeten una avaluació continuada de l'exposició potencial de la població als riscos ambientals i possibilite l'adopció de les mesures sanitàries per a fer-los desaparéixer o minimitzar-los".\nSegona. Exercici de funcions per part de la Direcció General de Salut pública\nLes funcions assignades per este decret a l'Entitat Valenciana per a l'Acció en Salut Pública les exercix, fins que no s'aproven els Estatuts, la direcció general competent en matèria de salut pública.\nEs faculta el conseller competent en matèria de sanitat per a dictar totes les normes que siguen necessàries per al desplegament i l'execució d'este decret.


Villa Delle Rose Ostuni Itàlia - Ofertes d'hotels amb els MILLORS DESCOMPTES EN LÍNIA\nContrada Pascarosa, Pascarosa, Ostuni, Itàlia, 72017 - Veure al mapa\nMés informació sobre Villa Delle Rose\nDissenyat tant per oci com per negoci, Villa Delle Rose està situat idealment a Ostuni; una de les localitzacions més populars de la ciutat. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nA Villa Delle Rose, l'excelent servei i instal.lacions superiors faran de la vostra estada una experiència inoblidable. Les carecterístiques més important de l'hotel inclouen transport hotel/aeroport, instal.lacions de barbacoa, servei de llançadora, àrea de fumadors.\nGaudiu de les comoditats d'alta gama com ara piscina privada, balcó/terrassa, estació d'Ipod, ventilador, aparell de televisió LCD/pantalla de plasma per tal de relaxar-vos després d'un cansat dia. L'hotel ofereix una excelent varietat d'instal.lacions d'oci, incloent piscina exterior, jardí. Amb una localització ideal i amb comoditats imbatibles, Villa Delle Rose no troba competidors en cap categoria.


LES ACTIVITATS DEL DIA INTERNACIONAL DE LES DONES COMENCEN AMB TEATRE I ACABEN AMB L'HIMNE FEMINISTA\n22:39 | 25/05/2020\n8 març: Dia Internacional de les Dones\nMontmeló iniciarà les activitats del Dia Internacional de les Dones, dissabte 7 amb la posada en escena de l'obra "Paradisos oceànics". Les activitats es tancaran diumenge 8 al migdia amb la representació coreografiada de l'himne feminista "Un violador en tu camino".\nLa Sala Polivalent acollirà aquest dissabte l'obra Paradisos oceànics, interpretada per les reconegudes actrius Mercè Arànega i Paula Blanco. Encara es poden adquirir entrades mitjançant la plataforma www.entrapolis.com\nDiumenge 8 de març, a les 11 hores, serà el torn del grup teatral amateur Rebellatorum, que representaran l'obra "Activista de sofá". L'espectacle, organitzat pel grup ADMI, es durà a terme a la Sala de la Concòrdia i serà de taquilla inversa.\nA partir de les 12.30 es passarà a llegir el manifest institucional del 8 de març de 2020, a la plaça de la Vila i tot seguit tindrà lloc un original concert de poesia en jazz, a càrrec del grup vocal Divadams.\nPer finalitzar la jornada reivindicativa, a les 13.30 del migdia, hi haurà una concentració feminista a la mateixa plaça de la Vila i es coreografiarà l'himne "Un violador en tu camino". Aquest himne del grup xilè Las Tesis es va fer famós fa un any i és sense cap mena de dubte la manera més significativa de reivindicar una societat igualitària lliure de masclisme.\nLa lletra d'aquest himne la podeu trobar a l'agenda mensual de març i també serà repartida per a totes les persones que es vulguin apropar a la plaça a ballar o cantar aquest himne feminista. La direcció coreogràfica correrà a càrrec de l'Escola For Dance Center.\n8 de Març Dia Internacional de les Dones • 13.30 h • Plaça de la Vila\nRepresentació coreogràfica de l'himne feminista "Un violador en tu camino"\nConvidem a totes les dones de Montmeló a ballar l'himne feminista de Las Tesis\nData de modificació: 05/03/2020 21:50:27


PETITDRU: LA CALOR M'HA TRINXAT EL DIA...\nLA CALOR M'HA TRINXAT EL DIA...\nSi, si, rieu...ja sé que algun malalt a anat a pedalar... jo no. Hi mira que ho he probat...tinc clar que el millor en aquets dies es esperar a les 7 de la tarda quan baixa el sol... al matí a primera hora s'està molt bé al llit (sobretot si estàs de vacances com jo) i a les 9 del matí ja es couen ous pels camins...però he anat a la piscina i s'hi estava tant bé que m'ha fotut mandra, allà he trobat en Pere "massafressa" i m'ha fet un petit relat de la seva experiència en solitari a la Transpirinenca, un 10!\nAhir vaig anar al Gamper i per tant no vaig pedalar, avui tampoc...o sigui que demà... peti qui peti!\nEl pirineu és molt curiós, he recuperat un video que m'ha refrescat la tarda... esquiant a la Masella. El que és curiós és que el Maig del 2008 vam pujar per aquesta mateixa pista (plat petit fent café a tot tai) amb la bici i el carro amb 15 kg quan vam anar de Besalú a Sort !\nAvui he acabat de recuperar el rocòdrom que tinc a casa i que portava oblidat 2 ó 3 anys, a veure si em poso les piles a casa quan em faci mandra sortir... de fet, un cop acabat ja em començaven a suar les mans pensant en fer algún "don simon" amb algun skalador, pink floyd de fons i a petar-se els dits! demà mateix li fotré un tiento...ja tinc el magnesi a punt ! A més, tinc ganes de recuperar una activitat que si bé només vaig fer un dia trobo molt interessant: 1 hora de bici i tot seguit 20 minuts de rocòdrom, una duatló "BikeClimb"\nPublicat per Lato a 22:55\n4ª DESFRENADA... MÉS CORRIOLS !!!\nUNA PETITA PERLA DE LA DESFRENADA\n4ª DESFRENADA AMB BIKERS ILUSTRES\nSUMANT COLLS DE BRUC...\nDESBROSSANT LA DESFRENADA\nPISTA MOLLA.... A FER CAMES\nLA BICI FA FRESSA\nDESFRENADA I ESCALADA


Els ermitans de la serra de Montsant | CATSUD (Catalunya Sud) Sortides divulgatives\nInici Montsant, des de la nit dels temps\nMontsant, des de la nit dels temps\ngener 21, 2014 Josep Abelló 0\nMontsant sempre ha transmès fascinació i misteri. La singular formació geològica de la serra, amb abundants coves i balmes, ha propiciat la seva freqüentació per part d’humans. L’home primitiu ja hi trobava aixopluc. L’abundància d’aigua, vegetació i fauna li proporcionava aliments i, per tant, assegurava la seva subsistència.\nDes de la nit dels temps molts indrets de Montsant com els barrancs profunds i salvatges, les coves amagades, les enormes roques amb formes capricioses i enigmàtiques, oferien tot un món de fantasia, misteris i supersticions als pobles primitius.\nLa serra de Montsant sempre ha transmès fascinació i misteri.\nEn temps precristians alguns paratges de Montsant foren utilitzats com a llocs de culte. Eren indrets on la combinació de la natura en estat pur, els cims alts i les energies tel·lúriques oferien una gran idoneïtat per fer-hi rituals i ofrenes a les divinitats. De fet, en certes èpoques la silueta singular de Montsant, vista des de lluny formant un enorme bloc individualitzat, ja va ser interpretada com un altar gegantí on adorar els Déus.\nTot i així, els misteris impenetrables de les entranyes de Montsant i el seu caràcter abrupte i feréstec no van obstaculitzar mai l’habitatge dels seus vessants esquerps, ni de les coves situades en llocs de difícil accés, ni de les valls plenes de boscos, ni dels racons més amagats. En temps visigòtics hi ha prou indicis que a Montsant i la Llena hi havia ascetes que practicaven una vida austera de caire contemplatiu.\nLes enormes roques amb formes enigmàtiques, oferien tot un món de fantasia als pobles primitius.\nPerò sens dubte dintre d’aquest context, una de les èpoques més interessants de la serra de Montsant és el segle XII. Els anacoretes d’aquell temps amaven la soledat, que buscaven tot justament en espais geogràfics que aleshores eren motiu de rivalitat entre els dos exèrcits en lluita, en aquella llenca de terra que no era de ningú, ni tampoc era bona per fer-hi cap batalla, tant pels obstacles que oferia l’escabrositat de la muntanya com per l’espessor de la boscúria: ni terra de moros ni de cristians. Els anacoretes s’hi sentien segurs.\nA través d’alguns documents ens ha pogut arribar informació de certs personatges carismàtics que a partir de la segona meitat del segle XII, després de la caiguda de la Siurana sarraïna l’any 1153, impulsaren la vida espiritual a la muntanya i, al mateix temps, dinamitzaren la repoblació d’un territori deshabitat i devastat per les batalles d’aquells temps.\nEls anacoretes del segle XII amaven la soledat que els oferia Montsant.\nLa turbulència de la guerra havia creat un clima social d’odi i de revenja. En aquest ambient enrarit, la missió d’aquests primers ermitans de Montsant fou la de transmetre als homes i dones d’aquells temps un missatge d’amor espiritual i de pau evangèlica. Ramon de Vallbona, Pere de Montsant i fra Guerau Miquel entre d’altres, foren els creadors de comunitats religioses que envoltaven la muntanya santa.\nAquests emprenedors espirituals van ser els que construïren les primeres ermites a Montsant. Començaren a sorgir els ermitatges com llums refulgents enmig dels boscos espessos. Aquestes ermites de construcció austera representaven punts d’elevació espiritual dins la immensitat de la selva. En definitiva, un refugi pels enamorats de Déu que cercaven la pau a ultrança i a la vegada impulsaven l’economia incipient del territori que envoltava el Montsant.\nA la segona meitat del segle XII s’aixecaren les primeres ermites de Montsant\nA partir de finals del segle XII la transformació de l’ermità contemplatiu en apòstol monàstic fou un fet. És quan sorgiren els monestir de Bonrepòs i la Cartoixa de Scala Dei.\nLa influència espiritual dels ermitans primitius de Montsant fou un fet. El poble recollí amb escreix el fruit de la llavor sembrada per aquells sants barons inflamats de vida interior. Les viles i els masos dels voltants, la que després fou rica comarca del Priorat i les mateixes terres de l’antic comtat de Prades en foren una conseqüència.\nText i fotos: Josep Abelló\nActivitat relacionada: Montsant místic


Tinença responsable d'animals de companyia | Ajuntament de Riudellots de la Selva\nTenir un animal de companyia comporta un seguit de deures a tenir en compte, entre ells recollir els excrements a la via pública. Lamentablement, durant els darrers mesos s’ha vist incrementada la presència d’excrements de gossos a carrers, parcs i jardins del municipi, amb els inconvenients que això suposo. Us recordem que l’ordenança municipal de tinença d’animals contempla sancions de fins a 400 euros per no recollir les defecacions.\nAprofitem l’ocasió per recordar quins drets i deures comporta tenir un animal de companyia i tenir-lo degudament censat, amb el xip i en condicions higièniques saludables.\nPodeu consultar el díptic informatiu des d’aquí.


Per qué Microsoft Power BI és líder en BI? i ho serà encara més… - Menta formació\n11 d'Octubre de 2018 per Menta Formació Cursos 0 comentaris\nFa cinc anys ningú no apostava per Microsoft com programari de Business Intelligence. Tots ho relacionaven amb Excel i les seves taules, amb una eina a eliminar en els processos integrats de l’organització, i uns pocs incompresos predicaven els avantatges del Power Pivot.\nPerò s’havia iniciat el camí de l’èxit que ha portat a col·locar Power BI entre els liders del software de BI. Els principals èxits:\nUna connectivitat sense comparació a l’abast de tots, senzilla i amb qualsevol ERP, fitxer, taula, URL o base de dades SQL, MySQL, SAP, inclús Hanna, MongoDB, etc. El que es necessito només cal demanar-ho i si hi ha un interès mínim, Microsoft i una comunitat OpenSource ho desenvolupa. I de franc, no s’ha de pagar per connectar el Quadre de Comandament com per exemple Google Analytics.\nUna corva d’aprenentatge molt baixa per a obtenir resultats competents. És una avantatge saber de transformació de dades, taules relacionades, però el més important és tenir molt clar el resultat final de visualització desitjat. Si partim d’una taula de dades elaborada, la connexió és directe, una poques fórmules DAX per completar i el resultat és immediat. I de franc, de nou podem disposar d’un espai al núvol, on publicar els nostres Dashboards i Informes, actualitzats automàticament.\nL’opció de compartir-ho amb total seguretat de Microsoft, sols per a la nostra organització o per invitats, costa $100 a l’any per usuari. La versió Office Enterprise inclou aquesta opció.\nI en l’actualitat no hi ha barreres entre la Intel·ligència de Negoci, comunicar la informació clau per a la presa de decisions i el Business Analytics. Power BI compta amb tota la potencia al incloure algoritmes matemàtics de Machine Learning, en les seves visualitzacions per a predicció, anàlisi de textos, correlacions i si es necessita més, emprar scripts de Java o R.\nPower BI, per la seva flexibilitat, accessibilitat, solvència i preu, s’ha convertit en el camí natural de les PIMES cap a la creació dels Quadres de Comandament compartits, per a la presa de decisions i l’anàlisi en profunditat de dades pròpies integrades amb les de la Xarxa.


Venta, instal·lació i manteniment d'equips d'osmosi i descalcificadors\nOsmosi i descalcificadors.\nAssessorament, venda, instal·lació i manteniment d’equipaments d’osmosi, descalcificadors i filtres d’aigua domèstics.\nL’osmosi inversa i els descalcificadors d’aigua són solucions que permeten millorar la qualitat de l’aigua i fer-ne un consum segur per a tota la família.\nSalut i benestar a casa\nLa millor solució per a la teva llar.\nAigua lliure de contaminats, amb totes les seves propietats naturals i sense olors estranyes, impureses o clor. Gaudeix d’una aigua de qualitat excepcional, lliure de bacteris, que et permetrà seguir una dieta baixa en sodi i cuinar sopes, pasta, cafès o biberons amb la màxima garantia i seguretat.\nOsmosi i descalcificador\nEquipaments d’osmosi inversa que eliminen les impureses, les olors i el mal gust de l’aigua, i ofereixen una aigua amb un nivell de mineralització baix, molt recomanable per a la salut.\nEls Descalcificadors redueixen els nivells de calci i de magnesi de l’aigua per a ús domèstic, causants de les incrustacions de calç en molts electrodomèstics. Aconsegueixen nivells de duresa de l’aigua òptims per a la salut i les instal·lacions de la llar.\nOsmosis i descalcificadors\nAigua hidrogenada, alcalina i ionitzada\nAigua enriquida amb hidrogen\nL’aigua hidrogenada, enriquida amb hidrogen, té una elevada capacitat antioxidant, reforça el sistema immunitari i aporta una òptima hidratació de l’organisme, reforçant-ne, així, les defenses. L’aigua enriquida amb hidrogen té una alta capacitat antioxidant que ajuda a gaudir d’un estil de vida més saludable a tota la família.\nSistema més ecològic per rentar la roba\nRenti la roba de forma ecològica i sostenible per al medi ambient. Amb un equip d’ozonització de l’aigua que no necessita sabó ni suavitzant, i que garanteix una desinfecció microbiològica de la seva bugada de forma efectiva, deixant-la lliure de bacteris. Permet rentar la roba amb aigua freda i, per tant, economitzar la despesa.


centre catòlic mataró: La Sala Cabanyes torna a representar "Terra Baixa" 50 anys després\nLa Sala Cabanyes torna a representar "Terra Baixa" 50 anys després\nDv, 07/10/2016 - 18:43 | MataróNotícies.cat\nAquest dissabte s’estrena a la Sala Cabanyes la reinterpretació del clàssic català “Terra Baixa”, d’Àngel Guimerà, sota la direcció de Josep Maria Rabassa. L’obra narra la història d’un triangle amorós entre el pastor Manelic, la seva promesa Marta i el seu amant Sebastià, propietari dels terrenys on viuen. El director de l’obra, Josep Maria Rabassa, explica que va escollir aquesta obra, en part, perquè ell mateix la va interpretar de jove, als anys 60, i perquè aquest muntatge, el més emblemàtic d’Àngel Guimerà, fa més de 50 anys que no es representa a La Sala Cabanyes.\nUn dels punts claus amb els quals s’ha aconseguit que l’obra adquireixi força i defugi d’estereotips, és dotar de personalitat als seus personatges, apunta Rabassa. L’ajudant de direcció, Montse Esteban, explica que sovint és difícil tornar a portar a escena un clàssic tan conegut perquè “tothom sap com acaba” i per això t’has de plantejar una posada en escena “dinàmica”.\nL’obra del poeta i dramaturg català Àngel Guimerà que, recordem s’estrena el dissabte 8, estarà a la Sala Cabanyes fins el 23 d’octubre.


Club | Diari Maresme\nArgentona Bocs vol fer història\nPer Redacció , a Argentona, Esports 5 de març de 2013\nLa final tindrà lloc el proper dissabte al camp dels Búfals de Poblenou\nEls escacs tornen a Santa Susanna\nPer Redacció , a Esports, Santa Susanna 11 de nov. de 2012\nEl club Skorpio organitza el XVIè OPen d’escacs.\nPresentació del CF Tordera 2012-2013\nPer Redacció , a Esports, Tordera 22 d'oct. de 2012\nAquest diumenge s’ha fet la presentació oficial de tots els equips del club\nQuan l’estratègia estableix la seva seu\nPer Firmes , a Opinió, Santa Susanna 4 d'oct. de 2012\n‘L’ensenyament dels escacs és la nova tendència a nivell europeu’\n“Ensenyem a jugar i els valors de l’esportivitat”\nPer Joan Ferrer , a Entrevistes 6 d'abr. de 2011\nPitu Palacios és el coordinador de l’Escola del CF Tordera i jugador del primer equip


Les vacunes acaben amb el virus: Londres no ha registrat ni una sola mort en 28 dies - Poble Andorrà\nLes vacunes acaben amb el virus: Londres no ha registrat ni una sola mort en 28 dies\nEl 28 de març es van detectar només 2.862 nous casos de contagi en el Regne Unit quan abans de la vacunació massiva van haver-hi pics de 60.000\nPont de Wensminster.\nEl Regne Unit ha viscut mesos molt complicats per l’expansió de la variant britànica al país, convertint-se en el principal focus d’Europa de la pandèmia des d’octubre de 2020. Milers de morts i desenes de milers contagis diaris que han provocat un caos sanitari i un drama humanitari tant en la primera com en la segona ona de la Covid-19. La Gran Bretanya és l’únic gran país on les vacunacions han estat massives, especialment amb AstraZeneca ja que la farmacèutica és anglesa. I les dades mostren ara clarament com la vacuna funciona i ha aturat la letalitat.\nAquest diumenge, les autoritats sanitàries del Regne Unit han assegurat que no s’ha registrat cap mort de persones que haguessin donat positiu per coronavirus en els últims 28 dies en la capital del país, Londres. Aquestes dades provenen directament de l’organisme que controla la sanitat pública al país, i parlen de forma molt positiva sobre el control de la pandèmia que s’ha realitzat per part del Govern de Boris Johnson malgrat la propagació d’una variant pròpia més contagiosa.\nEl 28 de març es van comptabilitzar 3.862 nous casos de Covid-19 en tot Regne unit, quan en el pic diari de contagis es va situar en els 60.000. De moment, no hi ha indici d’una quarta ona de la pandèmia, alguna cosa que si s’està vivint en altres països com República Txeca o Alemanya.\nGuillem Torres Entor ✞


Els llops de l’A. E. Alezeya prenen el Castell i l’Amfiteatre de Sagunt i reviuen l’Imperi Romà. - Agrupament Escolta Alezeya\nEl passat dissabte 29 de Maig, els llops celebràrem a Sagunt el Boom de la nostra cacera, ROMA.\nDurant tot el mes de maig hem estat preparant-la fent-nos els trages de l’època, els carros i cavalls per a les Quadrigues, els animals per al Circ… Es a dir, hem estat preparant-ho tot perquè no faltés cap detall. I així va ser, perquè fins i tot, l’oratge ens va acompanyar.\nCap a les onze del matí arribàrem a les portes de l’amfiteatre romà de Sagunt, on primer de res, esmorzàrem per agafar forces. Després férem la visita a l’amfiteatre on alguns llops ens feren de guia perquè ja hi havien estat abans. A continuació s’enfilàrem fins el Castell i després d’una minuciosa visita ens quedàrem pels seus voltants per dur a terme les activitats programades. Les activitats varen ser molt variades, atractives i participatives. Així, per exemple, férem carreres de quadrigues, carreres de cavalls, alguna dansa, i, fins i tot, vàrem veure en directe l’enfrontament dels germans Rómulo i Remo (Ja sabeu els fundadors de Roma).\nPer últim, no sense haver dinat, caminàrem pels barris més típics de Sagunt fins que els pares vingueren a recollir-nos.\nEn conclusió, ha sigut una cacera molt intensa, amb molt bona participació per part dels llobatons, que varem poder gaudir als paratges de Sagunt i que hem conclòs el dissabte 5 de juny amb la corresponent entrega dels rastres per tots aquells llobatons que s’ho han merescuts.\n← S’acosta el final de Ronda\nUn repàs a la ronda 2009-10 →


Suspesa la doble Nit Màgica de la Magdalena a Castelló\nCom a novetat, enguany s’havien preparat dos recorreguts simultanis per a evitar aglomeracions\nLes pluges han forçat la suspensió d’una Nit Màgica ‘especial’, tal com s’anuncia en la programació oficial. Com a novetat enguany, l’espectacle a càrrec de Xarxa Teatre presentava dos recorreguts simultanis per a evitar aglomeracions.\nUn d’ells començaria al carrer Jesús Martín Martín, en la zona del Raval Universitari, i l’altre tindria lloc en la zona del final de l’avinguda de València, començant pel carrer Manuel Azaña, i continuant pel carrer Riu Adra.\nDes de l’Ajuntament asseguren que la previsió de pluges durant tot el dia de demà anava a impedir la correcta instal·lació dels dispositius pertinents per a la realització de l’esdeveniment, i, per tant, han decidit cancel·lar l’acte per a garantir la seguretat d’artistes i assistents.\nLa previsió del temps durant la setmana de la Magdalena no és molt optimista. S’esperen precipitacions cada dia amb una probabilitat del 100%, segons Aemet, a més de fortes ratxes de vent.\nEl temporal ja ha obligat a posposar els actes a l’aire lliure de hui, inclosa la mascletà. El concert que anava a tindre lloc aquesta nit a les 23.00 en la plaça Major es realitzarà en la Pèrgola, igual que els de la resta de la setmana.\nPer a demà també està ja oficialment cancel·lat i a l’espera d’una nova data el XXI Concurs de Paelles Intercolles. La Junta Directiva de la colla del Rei Barbut, organitzadora de l’esdeveniment, va decidir ahir que aquest es duria a terme fora de la setmana de la Magdalena.\nLa companyia de teatre de carrer Xarxa Teatre porta fent la Nit Màgica des de 1986. Aquest espectacle tan típicament valencià, protagonitzat per la pirotècnia, la música i els bous de foc, fa partícip a l’espectador des del principi, que balla sota les espurnes juntament amb els artistes durant tot el recorregut.\nA més, la companyia de Vila-real ha portat la Nit Màgica per tot el món i ha arribat a països com Colòmbia, Corea del Sud, Taiwan, el Marroc, Xile o el Brasil, entre altres.


malgratcomunicacio.cat - Portal multimèdia de l'Ajuntament de Malgrat de Mar - Els partits polítics munten parada per celebrar Sant Jordi\nEls partits polítics de Malgrat de Mar instal·laran parada durant la diada de Sant Jordi.\nEl PSC aquest any muntarà dues parades. Una a les Peixateries Velles i l’altra a l’avinguda Mediterrània, a la cantonada amb el carrer del Carme. Els socialistes aprofiten la diada de Sant Jordi per recollir productes d’higiene personal o per a la llar que després lliuren al Centre de recollida d’aliments de Malgrat de Mar. La campanya “Un gest, una rosa” arriba enguany a la sisena edició i consisteix en intercanviar un producte per una rosa.\nPer la seva banda, el PDeCAT – Junts x Catalunya instal·larà parada a la plaça de la Barretina on regalarà roses, llaços grocs i punts de llibre.\nEl grup municipal de Junts Per Malgrat també posarà parada a la plaça de l’Església.\nAmb el lema Sant Jordi en Llibertat, el grup municipal d’ERC també instal·la parada a la plaça de l’Església. En aquesta diada els republicans reclamaran la llibertat dels polítics que estan a la presó i tindrà disponible material de la campanya #FreeJunqueras. A més, regalaran un punt de llibre especial amb la imatge “de tots els represaliats i les adreces on fer arribar les cartes als presos i preses polítiques al revers”.\nLa CUP i el PP han informat que no munten parada aquest Sant Jordi.\nDels partits que no tenen representació municipal, Ciutadans també tindrà parada de roses a la plaça de l’Església.\n20-04-2018 / 12:22:02\n20-04-2018 / 12:31:24


la promoció dels detalls - Diari de Girona\nla promoció dels detalls\nfrancesc cargol 12.08.2020 | 23:28\nla promoció dels detalls Diari de Girona\nEstem transitant per una temporada totalment atípica. L'aturada pel covid-19 ha condicionat tots els plans previstos per a la majoria d'equips, s'han traslladat les dates de la lliga deixant una promoció d'ascens per a un mes d'agost decisiu. Està clar que les condicions del joc han canviat. Durant la temporada regular es parlava de la possibilitat de l'ascens directe del Girona, opció que ja s'ha escapat; de la importància dels partits decisius a Montilivi davant Saragossa, Almeria i Cadis, s'han guanyat tots tres però sense públic a l'estadi; i sobretot de la possibilitat de jugar una promoció sense Stuani per culpa de la Copa Amèrica. En aquest últim cas l'aplaçament del campionat ha beneficiat el Girona. Sense el campionat americà el millor jugador de l'equip podrà disputar els partits més importants de la temporada.\nLa importància de marcar primer. La represa de la Lliga ha propiciat una acumulació de partits molt elevada. El Girona, com els seus adversaris, s'ha vist obligat a jugar al límit de les seves possibilitats fins a la recta final. Condicionat i obligat a aconseguir resultats per assegurar-se les primeres posicions de la classificació futbolistes com Asier Riesgo, Juanpe, Ignasi Miquel, Àlex Granell, Gerard Gumbau, Borja García, Samu Sáiz i Cristhian Stuani han acumulat molts minuts a les seves cames. Dins les possibilitats físiques que poden tenir els jugadors a aquestes altures de la temporada és molt important que els futbolistes més significatius de l'equip arribin frescos, àgils i forts. L'aspecte anímic també serà decisiu. Com millor estigui el grup mentalment més preparat estarà per superar els obstacles que es presentaran. La manca de ritme, la forta calor en aquesta època de l'any i les aturades constants han empitjorat el nivell físic d'uns futbolistes que s'han vist obligats a regular els seus esforços en moltes ocasions. Les remuntades en el tram final del campionat tant a Primera com a Segona han sigut escasses: qui s'avança en el marcador té molta feina feta.\nEl bloc defensiu, prioritari. La fórmula de Francisco pot funcionar. Des de l'arribada del tècnic andalús els gironins han aconseguit uns resultats que serien molt vàlids per atrapar l'ascens. Guanyar a casa, encara que sigui per la mínima, i empatar a fora són números vàlids per pujar a Primera. L'equip ha guanyat consistència en l'àmbit defensiu, pressiona més amunt i condiciona el joc inicial dels rivals. El bon moment d'Asier Riesgo ha d'ajudar molt a mantenir la porteria ben coberta durant la promoció. El porter del Girona ha sigut decisiu en alguns partits aturant pilotes que comportaven dificultats. A l'eix amb la parella de centrals consolidada, Juanpe-Ignasi Miquel, caldrà veure qui ocupa els laterals. Al centre és necessari que en els moviments defensius el doble pivot realitzi correctament els moviments de pressió, les cobertures i les ajudes defensives per tal d'evitar ensurts a la zona de centrals. Granell-Gumbau tenen moltes possibilitats d'ocupar la posició al centre. Mantenir-se com a bloc compacte on tothom treballi en les tasques defensives serà una de les claus d'una sèrie de partits que semblen complicats.\nForts psicològicament, potents físicament. La tàctica, la tècnica col·lectiva i la individual, la qualitat dels futbolistes... són aspectes importants però la preparació física i la mental pot ser decisiva. En deu dies Saragossa, Elx, Almeria i Girona es juguen l'ascens, dos dels quatre equips jugaran quatre partits de manera molt comprimida. Duels de 90 o 120 minuts. L'esforç físic serà brutal, els futbolistes no podran aguantar un ritme alt de partit durant tants minuts, serà important disposar de bons relleus per poder fer canvis efectius i dosificar esforços. La condició física, el pic de forma dels jugadors serà necessari per desencallar els detalls a partir de l'hora de joc, quan les forces van ajustades és quan es pot marcar la diferència, l'esgotament i la calor també poden influir en el desenllaç final. Com que es preveuen resultats molt ajustats en aquests tipus d'eliminatòries l'aspecte psicològic també cal considerar-lo com a vital. S'ha d'estar preparat per superar les adversitats, per defensar un resultat favorable però també per aconseguir remuntades. L'equip ha de superar els obstacles aïllant-se de la pressió que pot significar si en algun moment l'objectiu s'allunya. Els partits seran llargs i aquesta primera eliminatòria pot durar fins i tot més de 210 minuts. Paciència, constància, intensitat, equilibri, treball, són aspectes que caldrà preservar en tot moment.\nStuani i deu més. De la mateixa manera que el Saragossa tenia esperances en Luis Suàrez, que no podrà jugar, o l'Almería les tindrà amb Darwin Nuñez, els gironins tenen dipositada la confiança en Christian Stuani. Disposar del millor davanter de la categoria ha de servir per marcar diferències en els moments importants. L'uruguaià té gol, normalment aconsegueix foradar la porteria rival sense necessitar de gaires oportunitats. L'amo de l'àrea ha d'estar fi, encertat i preparat per fer el més difícil. La resta de futbolistes jugaran coneixedors que al seu costat tenen un futbolista que els ajudarà molt. Ara l'ascens passa per Montilivi davant una primera etapa que es tancarà a l'estadi de Los Juegos Mediterráneos, mentre ja hi haurà temps de pensar en la final.\nL'Almeria aïlla un jugador per precaució.\nEl 14 de setembre, Junta Extraordinària a l'estadi de Montilvi.\nEl gallec Iglesias Villanueva xiularà el partit de demà a Montilivi.


Tortosa celebra l'arribada de la multinacional de fusta més important del món\nTortosa celebra l’arribada de la multinacional de fusta més important del món\nL'ajuntament i el govern destaquen la gran inversió i també el compromís amb l'economia circular i de residu zero de Kronospan\n07.10.2021 - 14:53\nActualització: 07.10.2021 - 16:53\nSatisfacció a Tortosa per l’arribada de Kronospan, la multinacional de la fusta més gran del món, que tindrà una fàbrica al polígon Catalunya Sud. La planta pot entrar en funcionament a final de l’any que ve.\nLa fàbrica, de més de 90.000 metres quadrats, produirà tauler aglomerat per a la indústria del moble, amb un projecte 100% sostenible i que s’inscriu plenament en el concepte de l’economia circular, segons que han destacat l’Ajuntament de Tortosa i el Departament d’Empresa i Treball. El director general de Kronospan a l’estat espanyol, Javier Macicior, el conseller Roger Torrent, i la batllessa, Meritxell Roigé, han presentat la inversió estrangera més important que s’ha fet a les Terres de l’Ebre. Prop de 200 milions d’euros i la creació de 185 llocs de feina directes, que en poden originar 1.500 més d’indirectes.\nTorrent ha dit que Kronospan exemplificava la mena d’inversió que cercava el govern per reindustrialitzar el país amb projectes de futur, amb efecte arrossegador de més sectors productius, sostenibles socialment, econòmicament i ambientalment, i creadors d’ocupació de qualitat i feina estable. “Vertebren i dinamitzen el teixit productiu local i arrelen al territori”, ha afegit.\nLa batllessa Roigé ha posat l’accent en les oportunitats d’aquesta arribada. Diu que, juntament amb la de Florette d’ara fa uns mesos, és un pas significatiu per a crear més llocs de feina, retenir talent i captar-ne de fora i tenir oportunitats i futur.\nEn marxa el 2022\nMacicior ha avançat que la planta pot ser operativa a final del 2022. Kronospan fabricarà taulers conglomerats amb fusta reciclada i confia que es creï un clúster del moble al seu voltant. També es preveu que atregui, tal com ha passat amb les dues fàbriques de Burgos, empreses de manteniment extern, serveis o transport –tenen quatre-cents camions en rotació diaris–, entre més indústries.\nKronospan és una multinacional austríaca d’origen familiar, creada l’any 1897, dedicada a la fabricació i distribució de panells de fusta. Actualment compta amb una plantilla de més de 14.500 treballadors i més d’una quarantena de fàbriques arreu del món. L’empresa s’instal·la a Catalunya per ser més a prop dels clients de la zona, arribar a les àrees urbanes i poder accedir més eficaçment al mercat del sud de l’estat francès.\nEmpresa i Treball s’ha compromès a destinar cinc milions d’euros per al conjunt de les inversions de la multinacional. 1,8 milions d’euros provindran del fons d’inversions estratègiques de la direcció general d’indústria per a consolidar la inversió. La resta s’anirà vehiculant a través de més convocatòries, en els exercicis 2022 i 2023, que s’adeqüin a la inversió de Kronospan a Tortosa.\nEl govern també ha ajudat a l’empresa en les gestions amb més administracions, tant en l’àmbit administratiu com per a completar el model de negoci amb la cadena de subministrament, i s’ha compromès a facilitar la formació laboral adient, a través del SOC, per a garantir el bon desenvolupament del projecte.\nL’arranjament dels terrenys, que s’han comprat a l’Incasòl, ja ha començat i en un ple extraordinari de demà, l’Ajuntament de Tortosa aprovarà una modificació urbanística per a posar a disposició la totalitat de parcel·les del polígon industrial i fer viable l’operació. L’empresa aplica a totes les fàbriques les tècniques més avançades de prevenció ambiental, complint estrictament amb els criteris que imposa la Comissió Europea. També es caracteritza per prioritzar una ocupació estable i de qualitat, vinculada al territori on s’estableix. A les dues fàbriques que té en funcionament a Burgos, la taxa de temporalitat és solament del 3%, mentre que a l’estat espanyol supera el 24%. Per cada lloc de treball directe en l’entorn de les seves fàbriques, en són creats deu més d’indirectes. Fan al voltant d’un 50% de les inversions amb proveïdors locals.\nSobre això, l’Associació d’Empresaris de les Comarques de l’Ebre, com a patronal del territori, ha dit que l’arribada de Kronospan era una gran notícia empresarial per a aconseguir la reindustrialització del territori. L’entitat ha agraït la gestió començada per l’ex-directora general d’Indústria i actual secretària general del Departament d’Economia, la tortosina Matilde Villarroya, per fer possible l’arribada de Kronospan. “De mica en mica, va tenint els seus fruits”, ha apuntat en un comunicat.


Curso Preparació de l´ACTIC nivell mitjà Manresa - GRUPAULA\nImpartim formació per preparar l’ACTIC (acreditació de competències en tecnologies de la informació i la comunicació). El certificat ACTIC permet conèixer el nivell de coneixements que es té en l’ús de les TIC. Acredita la competència digital, entesa com la combinació de coneixements i habilitats en l’àmbit de les tecnologies de la informació i la comunicació, que s’utilitzen per assolir objectius determinats amb eficàcia i eficiència. Aquesta competència ha de permetre un bon ús de l’ordinador i altres dispositius, com per exemple, comunicar-se i participar en xarxes de col·laboració a través d’Internet.\nPer a l’obtenció del certificat ACTIC, GRUPAULA ha programat dos cursos de preparació de la prova. Un de nivell bàsic (nivell 1) i un de nivell mitjà (nivell 2), cada un dels quals consta de 12 hores de durada. Les persones que superin satisfactòriament la prova tindran un certificat acreditatiu que emetrà la Generalitat, i que els possibilitarà acreditar un determinat nivell de competències (bàsic, mitjà o avançat) en TIC. Per poder realitzar la prova d'avaluació, cal pagar la taxa legalment establerta.\nEva Tarrés Tarrés\nBona tarda, Fa dies que estic buscant cursos per tal de poder examinar-me de ACTIC , ja que ho necessito (amb urgencia) per la feina. He mirat per internet i hem posa que també sou a Berga, es correcta ? necessitaria saber horaris i preu. Gràcies Eva\nPer obtenir aquesta informació li recomanem contactar directament amb el centre. Per fer això ha de clickar al botó de "solicitar información" i omplir el formulari. D'aquesta manera el centre es posarà en contacte amb vostè per resoldre els teus dubtes.\nHola Eva, nosaltres son un centre de Manresa i impartim i examinem alumnes de l' ACTIC, si t' interesa em pots contestar. Gràcies Gemma\nHome Curso Curso de Informática y tecnología Curso de Informática >> otros Preparació de l´ACTIC nivell mitjà


Bivio: essència marinera amb matisos italians enmig de la Barceloneta\nArrossos, tapes i productes del mar, amb tocs de cuina italiana\nEl pop amb puré de patata trufada del Bivio. // RAC1 - Àlex Sancho\nActualitzada el 25-06-2018 11:00\nEl nom ja és tota una declaració d’intencions. Si obrim el diccionari italià trobem que Bivio significa ‘cruïlla’. I és precisament, segons Manuel Ruiz, director general del restaurant, la voluntat de creuament de camins, de bifurcació gastronòmica, amb què va néixer el projecte. “És una mescla de cuina mediterrània i la nostra experiència italiana”. O com li agrada dir al Manuel: “Un mediterrani del mar amb matisos italians”.\nSituat al passeig Joan de Borbó, en ple cor de la Barceloneta i davant del Port Vell, el Bivio recull aquesta essència marinera. Sobretot amb el pes de la història al darrere.\nHem de tenir cura de les paelles, els peixos i els mariscos. Tenim la gran responsabilitat de ser al mateix local d’un mític de la Barceloneta com era Can Manel\nLes paelles del Bivio, senyal d'identitat del restaurant. // RAC1-Àlex Sancho\nSimfonia de tapes i entrants\nAmb la tradició present, la gastronomia de fusió comença amb les tapes i els entrants. No poden faltar les braves, uns pebrots del Padró o el pernil de gla, o també unes olives marinades. Aquí hi hem d’afegir especialitats italianes com la focaccia 4 sappori , entre altres opcions.\nQui vulgui passar pels entrants, hi trobarà des d’amanides de tots colors, a ostres i carpaccios, passant per una bresaola italiana, per a qui li vingui de gust tastar unes fines rodanxes de carn de vedella madurada. L’aposta pels entrants calents passa pels productes del mar que “sempre acaben amb un toc de brasa que els dona un gust espectacular”, diu el responsable del restaurant.\nLa focaccia del Bivio. // RAC1-Àlex Sancho\nL’arròs com a senyal d’identitat\nEl Bivio no s’oblida dels carnívors, que poden assaltar des d’un entrecot de Nebraska Black Angus a un filet Gold a la graella amb foie i gratén de patata. Si el peix és l’opció, n’hi ha per triar i remenar entre orades, llobarros, tonyines, llenguados o el bacallà. Mereix una menció especial el pop amb puré de patata trufada, amb oli i pebre vermell de la Vera.\nAra, com a bon restaurant a peu de platja, els arrossos són els autèntics reis de la carta. “Hem fet tres grans fitxatges paellers”, diu orgullós el responsable del Bivio, que convida a “emetre un veredicte” després de fer com aquell mític anunci de Colón: “Busqui, compari i si troba alguna cosa millor...”.\nConnexió amb Itàlia\nSi alguna cosa dona un valor afegit al Bivio és la fusió de la cuina mediterrània amb la italiana, fruit de l’experiència acumulada a un altre dels locals del grup. “Els anys al Rossini de la plaça Reial ens han donat molta seguretat i fortalesa amb alguns plats italians”, destaca el Manuel Ruiz. “Tenim a Gianluca, un mestre pizzer que ha competit en campionats mundials i, de fet, a més de les pizzes, la pasta i el pa els fem nosaltres cada dia”.\nLes postres de l’àvia\nUn altre dels encants del Bivio passa per la cirereta del pastís, mai millor dit. Les postres tenen feina al darrere. “Hem treballat el disseny i la presentació, però en essència intentem ser la cuina de la iaia, busquem el gust natural”. D’aquí ens quedaríem amb la pannacotta de vainilla, la mousse de Ferrero Rocher o, fins i tot, els sorbets per a vegans.\nLa mousse de Ferrero Rocher del Bivio. // RAC1 - Àlex Sancho\nCocteleria de luxe\nQuan cau la nit, les viandes deixen pas a un lounge club que convida a obrir la carta àmplia de còctels. “Nosaltres mateixos hem dissenyat una barra en forma de mitja lluna de marbre, molt autèntica i sobretot pràctica”. L’ànima que hi ha al darrere és en Greg, un mestre cocteler francès que té en compte fins i tot el mínim detall, com l’altura del got o el tipus de gel per fer els combinats més imaginatius.\nEls còctels són una de les especialitats del Bivio. // RAC1 - Àlex Sancho\nUn local amb encant\nEl disseny i l’aprofitament dels espais estan pensats i repensats al Bivio. Des de l’àmplia terrassa que dona al passeig Joan de Borbó, fins a l’anomenada taula-arbre, que dona la benvinguda al client. L’interior no es queda enrere. Mobles amb gust, molts d’ells restaurats, estan disposats amb criteri i elegància. “Les mares de la decoració pertanyen a un estudi de Madrid. El local té molts metres i es van encarregar de vestir-lo perquè el client s’hi sentís còmode”.\nLa decoració, un dels punts clau del restaurant Bivio. // RAC1 - Àlex Sancho\nEl racó del gurmet\nEl gust per al detall té nom. El personal del Bivio l’anomena “el racó del gurmet”. Un espai on trobem una vitrina amb pastissos i postres, com macarons o tot tipus de pastissos fets a la casa. També hi ha una talladora de viandes holandesa “que podria competir amb la millor talladora automàtica. És manual i té una fulla còncava que frega la peça de carn de manera que no hi ha gairebé fricció i el tall és molt suau”. També tenen una roda especial per tallar grana padano,un formatge italià que serveixen amb vi blanc o una copa de cava “per tenir una atenció amb el client. És espectacular”.\nMàquina manual Berkel per tallar viandes al restaurant Bivio de Barcelona. // RAC1-Àlex Sancho\nEntre el turista i el públic local\nSense oblidar-se del turisme, al Bivio és conscient del caràcter genuí de la Barceloneta. “ És un dels pocs racons de Barcelona en què la gent se sent això com molt seu; els veïns conserven les seves festes, tradicions, etc. Això més la responsabilitat de ser a l’antic Can Manel”, recorda Manel Ruiz.\nLa terrassa del Bivio, un dels reclams del restaurant. // RAC1-Àlex Sancho\nUna opció a un preu assequible\nMenjar al Bivio té un preu mig de 30-35 euros si es tria a la carta. El menú diari es queda en 18 euros, amb menció especial a la paella dels dijous –que és igual que la de la carta– i el menú de cap de setmana arriba als 22 €. Tot plegat, una experiència italomediterrània assequible per a totes les butxaques.\nAdreça: Passeig Joan de Borbó, 60, Barcelona.\nEspecialitats: arrossos, marisc, tapes i receptes italianes\nTelèfon: 936 25 35 33


Arxius De Jornades D'Aproximació A La Nostra Història | Centre Cultural Castellut\nEl final de les III Jornades d’Aproximació a la Nostra Història va ser la visita a les pintures rupestres de La Sarga, acompanyats per les magnífiques explicacions del professor Mauro Hernández. Aquest jaciment és una de les millors mostres de l’art rupestre a l’Arc Mediterrani, ja que conté mostres de tres estils d’art, alguns d’ells …\nVisita a les pintures rupestres de La Sarga – 29.5.21 Llegeix més »\nEls darrers dies de la II República a les nostres comarques\nMai no en sabrem prou del darrer esdeveniment bèl·lic que van patir els nostres pobles i la nostra gent. Aquesta vegada, per acabar amb el cicle de tres conferències d’aquestes III Jornades d’Aproximació a la Nostra Història, ens vam centrar en el final de la Guerra Civil, que va tenir lloc a les nostres terres. …\nEls darrers dies de la II República a les nostres comarques Llegeix més »\nEn aquestes III Jornades d’Aproximació a la Nostra Història, hem fet un primer acostament a un capítol cabdal de la Història dels valencians, La Revolta de les Germanies, tan important per al futur del nostre Poble com desconeguda per a la gran majoria. Fa cinc-cents anys el Regne de València estava molt rebolicat, donant lloc …\nLes Germanies, 500 anys amagades Llegeix més »\nEl passat divendres, dia 7 de maig, vam assistir a la primera conferència de les III Jornades d’Aproximació a la Nostra Història. El professor Mauro Hernàndez Pérez, un dels més importants especialistes del món en Art Rupestre Mediterrani, magníficament presentat pel company Frederic Cerdà Bordera, ens va parlar de “Les pintures rupestres de l’Arc Mediterrani”, …\nMagnífic inici de les III Jornades d’Aproximació a la nostra Història Llegeix més »


Primers actes de Rosell com a president | FCBarcelona.cat\nPrimers actes de Rosell com a president\nLa nova Junta Directiva, amb Sandro Rosell al capdavant, es posarà mans a la feina ben aviat. Aquesta tarda, després del dinar amb els tècnics dels equips professionals, hi haurà la primera reunió de la Junta Directiva.\nSerà a les 16 hores d’aquest dijous 1 de juliol quan la Junta Directiva del president Sandro Rosell faci la seva primera reunió després de la investidura d’aquest migdia a la Masia . Serà a la sala de Juntes de les oficines del club. Està previst que a les 7 de la tarda comparegui el portaveu de la Junta Directiva, Toni Freixa, a la sala de premsa del Camp Nou.\nL’activitat de la nova Junta Directiva no s’atura i aquest divendres el president Sandro Rosell i els directius seran rebuts per l’alcalde de Barcelona, Jordi Hereu, a l’Ajuntament. Serà a partir de les 12.30 hores. Posteriorment, a les 13 hores, es traslladaran fins al Palau de la Generalitat, on seran rebuts pel president José Montilla.\nRodes de premsa, a la tarda\nDesprés de l’activitat institucional de divendres al matí, la tarda se centrarà en les compareixences dels membres de l’Àrea Esportiva, primer, i més tard hi haurà la del president Sandro Rosell. A les 18 hores a la Sala París tindrà lloc la roda de premsa a càrrec dels membres de l’Àrea Esportiva de la Junta Directiva Josep Maria Bartomeu, Joan Bladé i Jordi Mestre. En aquest mateix lloc, a les 19 hores, hi haurà la primera roda de premsa del president Sandro Rosell.\nDissabte, a Montserrat\nDissabte a la tarda, a les 18 hores, hi haurà un altre moment simbòlic dins els primers dies d’activitat de Sandro Rosell com a president del FC Barcelona. La Junta Directiva visitarà el Monestir de Montserrat i serà rebuda pel pare abat Josep Maria Soler.\nL'agenda del president està atapeïda d'actes. Fotos: Àlex Caparrós/Miguel Ruiz-FCB\nDilluns, cap a Mèrida\nDilluns Sandro Rosell té previst viatjar fins a Extremadura, concretament a Mèrida. A la capital d’aquesta comunitat autònoma, a les 13 hores, serà rebut pel president de la Junta d’Extremadura, Guillermo Fernández Vara, al Palacio de la Presidencia de la Junta d’Extremadura.


El Consell de l'Alt Urgell entrega els premis del 29è concurs escolar de Nadal - Regió7 :: El Diari de la Catalunya Central\nEl Consell de l'Alt Urgell entrega els premis del 29è concurs escolar de Nadal\nredacció 30.12.2018 | 00:10\nEl Consell de l'Alt Urgell entrega els premis del 29è concurs escolar de Nadal Regió7\nEl Consell Comarcal de l'Alt Urgell ha lliurat els premis del 29è Concurs Escolar de Nadales. En total ha entregat 39 premis, 27 en la modalitat de dibuix i 12 en la de poesia.\nAl concurs hi ha participat tots els centres d'educació infantil i primària de la comarca, és a dir, 13 en total. En la modalitat de dibuix hi han participat alumnes de P-3 a 6è de primària, mentre que la poesia estava limitada a alumnes de 3r a 6è de primària. S'han presentat a concurs un total de 1.457 dibuixos i 499 poesies, el que equival a una participació de 1.956 treballs.\nEl guanyador en dibuix ha estat Marc Cardona Arnau, de 3r de primària de l'escola Pau Claris de la Seu d'Urgell; Sergi Cuadrat Castells, de 3r de primària del col·legi La Salle de la Seu d'Urgell, ha rebut el premi absolut en poesia. Tots els dibuixos presentats, inclosos els premiats, s'exposen al vestíbul de la seu del Consell Comarcal fins al pròxim 11 de gener de 9 del matí a 2 del migdia.\nGuia per fer exercici amb el teu gos a casa durant el confinament per coronavirus.\nSuspenen la venda de tots els jocs de loteria de Catalunya pel coronavirus.\nLoteries i Apostes de l'Estat suspèn la venda dels seus jocs pel coronavirus.\nLes estacions de l´Alta Cerdanya deixaran esquiar sense mascareta\nMiriam Ponsa, Pere Miró, Jordi Fàbregas i Benigne Marquès, reben la Creu de Sant Jordi\nL´ONCE ven un cupó agraciat amb 25.000 euros a Solsona\nMatí assolellat i tarda amb algun ruixat arreu del territori català\nEl govern espanyol i els sindicats signen l´acord que regula el teletreball a les administracions públiques\nBad Bunny col·lapsa Nova York amb un concert sobre un camió\nQuè li va dir exactament Torra a Sánchez?\nFem Manresa vol que la plaça 1 d´Octubre no sigui a l´espai d´accés als jutjats\nEl temporal deixa 70 litres/m2 a Berga i 44 a Queralt\nDetenen un jove de 32 anys per atropellar intencionadament la parella amb el cotxe a Girona